Revoltă într-o școală din Timișoara din cauza unei profesoare. Elevii refuză să participe la orele ei. „Nu mi se pare normal”
Caz revoltător într-o școală din Timișoara. Zeci de elevi refuză să participe la ora de limba și literatura română din cauza profesoarei. Cadrul didactic este acuzat de elevi că nu predă materia și că promovează legionarii în timpul discuțiilor de la clasă. Școala a făcut cercetare disciplinară și i-a scăzut salariul, însă nu poate fi schimbată de la clasă, conform legii. Profesoara nu a recunoscut acuzațiile și spune că elevii nu vor să facă școală.